Dinamo stadion (Moskva)

Dinamo stadion var et flerbruksstadion i Moskva, Russland, for bandy, fotball, friidrett og hurtigløp på skøyter. Zamoskvoretskaja-linjen går rett i nærheten med nærmeste holdeplass Dinamo. Arenaen ble åpnet i 1928 og var i stand til å ta imot 36 540 tilskuere. Banen var hjemmebane for fotballaget Dinamo Moskva. Den var også en av arenaene for fotballturneringen under Sommer-OL 1980. Arenaen bygges om til Fotball-VM 2018, og skal da hete VTB Arena. VTB Arena vil koste en milliard dollar.

Et monument av Lev Jasjin står ved stadions nordre inngang og VIP-boksene var plassert over inngangene til den nordre og søndre tribunen. I 2008 feiret arenaen sitt 80-årsjubileum med å bli stengt senere samme år. Avskjedskampen ble spilt 22. november 2008. Banens hovedleietager, Dinamo Moskva, flyttet sine kamper til Arena Khimki, så lenge ombygginga pågår.

Arrangementer 
Musikk
 Michael Jackson – HIStory World Tour 1996 (17. september 1996)
 Deep Purple – 1996

Sport
 Allround-VM 1950, kvinner
 Allround-VM 1955, menn
 Bandy-VM 1965 – arena for 2 kamper
 Bandy-VM 1973 – arena for 6 kamper
 Fotball under Sommer-OL 1980 – arena for 7 kamper (inkl. bronse-, 1 semi- og 1 kvart-finale, og 4 gruppespillkamper)
 Flere sovjetiske nasjonale mesterskap på skøyter i perioden 1934–1990
 Russiske sprintmesterskapet og russiske allroundmesterskapet sesongen 1992/93
 Flere landskamper på skøyter blant annet mot Norge og Øst-tyskland (hver for seg)

Referanser

Eksterne lenker 
 
 
 
 
  Historien om stadion "Dinamo" (1928-2008) på fcdinamo.ru
  Dinamo stadion på The Stadium Guide

Bilder
  Bilder  på Stadionwelt.de

Skøytearenaer
Fotballstadioner i Russland
Hurtigløp på skøyter i Sovjetunionen
Hurtigløp på skøyter i Russland
Sport i Moskva
Byggverk i Moskva
Byggverk fullført i 1928
1928 i Russland
Artikler i skøytesportprosjektet
Fotballstadioner brukt under OL